Fundación Fernando Buesa Fundazioaren 53. buletina / 2015eko uztaila\nAdostasunak eta desadostasunak\nTerrorismoaren biktimek estigma handia jasan izan dute beti. Esperientzia mingarria pasatu behar izateaz gain, horietako asko urte luzez isolatuta bizi izan dira, gertatzen zitzaienari buruz inorekin hitz egin gabe, inguruneko eragozpenekin eta, batzuetan, laguntzarik gabe; horrez gain, askotan seinalatuta ikusi dute euren burua, berbiktimizatu egin dituzte eta hutsune eta bakardade handia sentitu dute.\nBiktimen topaketarako eremuek, eta haien eta gizartearen artekoek, biktimekiko segurtasun- eta konfiantza-esparru batean egiten badira, estigma eta komunikazio eza apurtzen lagun dezakete. Hainbat terrorismo motako biktimen foroek, ez dute gatazkarik sortzen; aitzitik, edozein indarkeria motaren zentzugabekeria ulertzen, eta horien guztien borrokarekin bat egiten laguntzen dute. Aipatutako borroka ondokoa da: biktima-eragileak seinalatuak izan daitezen aldarrikatzea; pairatu duten indarkeria deslegitimatzea, eta justizia, egia, memoria, onarpen eta konponketarako eskubidea bermatzea.\nBiktimen eta biktima-eragileen arteko topaketei dagokienez, Fundazioaren ustez, pertsona batek gaizki jokatu badu, horregatik ordaindu badu, damututa badago eta aldatu nahi badu, bigarren aukera bat merezi du. Hori dela eta, ETAko presoak gizarte demokratikorako berreskuratzearen aldekoak gara, betiere presoek hausnarketa-prozesu baten ostean, aurrerapauso bat eman badute, bandatik bereizi badira eta onartu badute egindakoa gaizki dagoela eta kalte bidegabe eta konponezina sortu zutela. Euren adibidea baliogarria eta pedagogikoa dela uste dugu, indarkeria terrorismoa deslegitimatzen laguntzen duelako eta balio demokratikoetan oinarritutako bizikidetzarantz aurre egiteko aukera ematen duelako.\nHorregatik, ETAko hainbat preso ohik, euren ibilbidea egin ondoren, biktimekin topatu nahi izana eta hori lortzeko esparruak sortu nahi izana, betiere biktimek parte hartzea edo ez erabakitzeko autonomia eta askatasuna dutela errespetatuz, positiboa iruditzen zaigu.\nBaina Judimendiko San Joan festetako gauetan ikusitako jarrerek kezkatzen gaituzte eta min egiten digute; izan ere, zenbait txanodunek ETAko hainbat presori egin zieten omenaldia, Fernando eta Jorge hil zituztenei, besteak beste, eta espetxetik ateratzea eskatu zuten. Preso guztiek zigorra bete behar dutela, delituak edozein izanda ere, eta gizarteratzeko mesedegarriena den lekuan egon behar dutela uste dugu. Hala ere, hilketaren bat egin duten eta kontzientziarik ez duten edo egindako kaltearengatik damututa daudela erakutsi ez duten pertsonei omenaldia egitea iraingarria da.\nEta ezin ditugu onartu ETAko presoen taldeen (EPPK) bozeramaileek orain dela egun gutxi esandakoa; hots, hasitako borrokari ez diotela bizkarra emango azaldu zuten, eta damutasuna eta barkamena errefusatu zuten, ETAko presoak makurrarazteko exijentziak direla uste baitute. Gauza ez da inork makurraraztea, ondokoa baizik: edozein kausaren gainetik giza eskubideen errespetua lehentasunezkoa dela agerian jartzea, eta indarkeria terrorismoa zenbait helburu politiko lortzeko estrategia gisa guztiz deslegitimatzea.\nEragindako kaltea bidegabea dela onartzeko eskakizuna ez da biktimen apeta, gure bizikidetza etika eta balio sendoetan oinarrituta eraikitzeko ezinbesteko alderdia baizik.\nFernando Buesa Fundazioak eta Mario Onaindia Fundazioak Joseba Arregiren azken liburuaren aurkezpena egin zuten Vitoria-Gasteizen.\n"El terror de ETA. La narrativa de las víctimas” bere azken lanaren titulua da.\nEkainaren 16an, Arabako Lurralde Historikoaren Artxiboan, Fernando Buesa eta Mario Oinaindia Fundazioak —Natividad Rodríguez eta Esozi Leturidondo presidenteak, hurrenez hurren, joan ziren ordezkari gisa—, Antonio Rivera eta Joseba Arregi bera bildu ziren. Berrogeita hamar pertsona baino gehiago joan ziren aurkezpenera, eta Arregik zergatik idatzi duen aipatutako lana, terrorismoaren biktimei eskainitakoa, azaldu zien. Ekitaldiaren amaieran, hizketaldi interesgarria sortu zen publikoko zenbait pertsonaren eta liburuaren idazlearen artean.\nTecnosek argitaratutako liburuaren atzealdeko testuak ondokoa dio: “Memoria, duintasuna eta justizia hartu dute lelotzat ETAko terrorismoko biktimen elkarte eta fundazioek, eta haien egitekoa eta exijentzia laburtzen du. Gizarteak, bai euskal gizarteak bai espainiarrak, leloa beretzat jo duela ematen du, baina bere buruari zer esanahi efektibo duten hiru hitz horiek galdetu gabe. Memoria ETAren historiaren kapitulu beltza behin betiko ixtea omen da, gertatu ez balitz bezala; duintasunak ez duela herritarrenganako exijentziarik ematen du, eta justiziari dagokionez, ez dago justiziarik epaitegien esku jarri ez dituzten hildakoen (300 baino gehiago) hiltzaileentzat. Gizarteak ETAren terrorearen historia ahaztu nahi du. Aurrera egin nahi du, etorkizunera begiratu nahi du, ez iraganera. Baina ETAren terrorearen historia ahazten bada, biktimak memoriarik, duintasunik eta justiziarik gabe geldituko dira. Hortaz, geu, guztiok, askatasunezko gerorik gabe geldituko gara”.\n“Giza Eskubideen aldeko Tira” Arabako zenbait herritan izango da irailetik urrira bitartean.\nIruña Oka, Amurrio eta Dulantzi arabar udalerriak bisitatuko ditu.\nUdaren ostean, Fernando Buesa Fundazioaren “Giza Eskubideen aldeko Tira” Museo birtualeko biñeta batzuk izango ditugu ikusgai Arabako zenbait udalerritan. Proiektu hau "Giza Eskubideen aldeko tira” nazioarteko lehiaketatik abiatuta sortu zen 2010ean, eta honen bidez Giza Eskubideen Adierazpen Unibertsalaren 30 artikuluak irudikatuko dira zenbait biñeta grafikoren bitartez. Museoaren helburua, Adierazpena modu erraz eta dibergigarrian ezagutzeko eta aztertzeko aukera ematea da.\nIruña Oka: irailaren 2tik 16era (Zentro Soziokultural)\nAmurrio: irailaren 16tik 30era (La Casona)\nAlegria-Dulantzi: urriaren 1tik 15era\nETAk PP eta PSOEren politikarien aurkako atentatuak gauzatzea erabaki du (1995)\nKrisialdi bat igaro ostean, ETAk bere estrategia terrorista berbideratu zuen eta Alderdi Popular eta Alderdi Sozialisten buruzagiak erahiltzeko erabakia hartu zuen. Horren ondorioz, Gregorio Ordóñez popularra izan zen talde terroristaren estrategia berriko lehenengo biktima. PPko liderra ere erahiltzen saiatu zen ETA, baina ezin izan zuen bere helburu hori lortu.\nModu horretan jasotzen jarraitu dugu Dokumentazio eta Ikerketa Zentro honetan, eta 1995. urtean guztira 12 atentatu gertatu zirela jaso dugu. Lan honen bitartez, terrorismoko biktimen oroimena osatuko eta igortzen lagunduko diguten agiri guztiak bildu eta zabaldu nahi ditugu.\nEdozein erabiltzailek milatik gora dokumentu kontsultatu ahalko ditu. Zentroan baditugu bilduak dagoeneko 7.700 dokumentu baino gehiago, denbora pasa ahala, aukeratu eta argitaratzen ditugunak. Hemeroteka digital honetan dokumentu ugari daude, batzuk Zentroaren beraren ikerketaren emaitza eta beste batzuk aldiz beste erakunde batzuen ikerketaren fruitu edo hedabideetatik jasoak.\n"La Fundación Buesa lamenta que no haya avances por parte de ETA"\nEl País 08/05/2015\n"La exposición 'Viñetas por la paz y contra la violencia (1977-2002)' podrá visitarse Vitoria durante el mes de mayo"\nDiario Noticias de Álava 12/05/2015\n"Viñetas por la Paz y Contra la Violencia en Hegoalde"\nEl Correo 05/12/2015\n"La batalla por la memoria 1"\nEl País 08/06/2015\n"La batalla por la memoria 2"\nEl País 09/06/2015\n"Si olvidamos el terror provocado por ETA, las víctimas se quedan sin justicia y los demas sin libertad"\nEl Diario Norte 19/06/2015\n"Justicia no es venganza" por Miguel Escudero\nEl Correo 24/05/2015\n"El arrepentimiento como espectáculo" por Manuel Montero\nEl Correo 07/06/2015\n"Un acierto" por Pello Salaburu\nEl Correo 09/06/2015\n"Rekarte" por Juan Bas\nEl Correo 10/06/2015\n"Adiós a una vasca ejemplar" por Rogelio Alonso\nEl Correo 18/06/2015\n"Carmen Borrajo, una mujer valiente" por Jesús Prieto\nEl Correo 07/07/2015


Irekia Eusko Jaurlaritza - Gobierno Vasco :: Eusko Jaurlaritzak enpresa eta gazteentzako nazioartekotze-programak eta krisiak jotako enpresentzako laguntzak abiarazi ditu\nEusko Jaurlaritzak enpresa eta gazteentzako…\n\nEusko Jaurlaritzak enpresak eta gazteak nazioartekotzeko eta krisian dauden enpresentzat “azken bultzada” emango dieten programak aurkeztu ditu Iturria: Irekia\n\n\n\n\n\n\nGobernu-kontseiluak bi nazioartekotze-programa onartu ditu, Global Lehian eta Global Training, eta 5,5 eta 3,2 milioi euroko aurrekontua esleitu die hurrenez hurren. Arantxa Tapia Ekonomiaren Garapen eta Lehiakortasuneko sailburua hedabideen aurrean agertu da gobernuaren nazioartekotze-politikari lotutako bi programa horien berri emateko; orobat, krisiak jotako enpresak berregituratzeko eta birjaurtitzeko «Bideratu Berria» programaren kontu ere eman du.\nSailburuak honela deskribatu du Bideratu Berria programa: «krisiak jotako enpresa bati laguntzeko, Gobernuak abiarazi dezakeen azken tresna». Badira finantza-ahaleginak egindako zenbait enpresa txiki eta ertain, merkatua eta produktua dutenez lehiakorrak izan daitezkeenak, baina aldez aurreko ezbehar-egoera baten eraginak pairatzen dituztenak. Enpresa horiek dira, hain zuzen, programaren xede, eta programari 3 milioi euroko diru-kopurua esleitu zaio, industria eta finantza alorreko berregituratze- eta birjaurtitze-neurrietarako. Bideratu Berria programa Europako Zuzentarauei egokitzen zaie eta «berehala» izango da aplikagarri: hain zuzen, egun batzuk barru aldizkari ofizialean argitaratzen denean.\nGobernu Kontseiluak 5,2 milioi euroko aurrekontua duen Global Lehian nazioartekotze-programaren 2015eko deialdia onartu du. Helburua da Euskadin finkatutako enpresen lehiakortasunaren hobekuntza sustatzea, nazioartekotzearen bitartez.\nArantxa Tapiak azaldu duenez, deialdi honetan arreta berezia eskaini zaio enpresen arteko lankidetzari; hala, diruz lagunduko den ehunekoari dagokionez, enpresentzat mesedegarria izango da nazioartekotzeko aliantzak eratzea. Izan ere, gehienez, egitasmoaren zenbatekoaren % 40 estaliko zaie bakarka doazen enpresei, eta % 50 arte, ordea, lankidetzan nazioartekotzen direnei. Ehuneko horiek errepikatuko dira, halaber, kanpo-merkataritzan eta nazioartekotutako enpresen kudeaketan adituak kontratatzen diren kasutan. Gobernuak sustatu nahi izan duen alderdi bat da hori ere.\nGLOBAL TRAINING BEKA\nOrain bi hilabete deitu ziren prestakuntzarako eta kanpo-merkataritzan praktikak egiteko 100 nazioartekotze-bekei, atzerriko enpresetan eta erakundeetan 6 hilabeteko praktikaldiak egiteko 370 Global Training bekak gehitu behar zaizkie. Azken horiei, 3,2 milioi euroko diru-kopurua esleitu zaie. Bekak unibertsitateko eta goi-mailako lanbide heziketako tituludunentzat deitu dira.\nEkonomiaren Garapen eta Lehiakortasun Sailak aste honetan zabalduko du Global Training bekak eskuratzeko interesa duten gazteak hautatuko dituzten erakunde eta enpresa laguntzaileak izendatzeko epea.\nArantxa Tapia sailburuak nazioarteko prestakuntza sustatzearen garrantzia nabarmendu nahi izan du; izan ere, Global Training beken bidez atzerriratutako gazteek, Euskadiratzean, nazioartekotze-prozesuan lagundu diezaiekete euskal enpresei. Tapiak azaldu duenez, nazioartekotzean prestatutako gazteak prestatzeko eta kontratatzeko ziklo horren fruitu da, hain zuzen, Global Lehian programan halako adituak kontratatzeko sustapena.\nLEGEBILTZARRA: ADMINISTRAZIO PUBLIKOAREN LEGEA\nBestelako gaiei dagokienez, eta hedabideek Administrazio Publikoko Legearen osoko zuzenketari buruz egindako galderei erantzunez, saileko bozeramaile eta sailburu Josu Erkorekak, gaur, adierazi du Administrazio Publikoaren modernizazioan aurrera egiteko egokiera dela Legea. Jaurlaritzak legebiltzarreko taldeekin negoziatzen jarraitzen du.\nERTZAINTZAREN GREBARI BURUZKO SENTENTZIA\nBestalde, bozeramaileak neurri egokitzat jo du Giza Eskubideen Europako Auzitegiak Ertzaintzaren greba-eskubidearen aurka plazaratu berri duen sententzia, «egoera argitzeko balio duelako». Auzitegiak gaur jakitera eman duen epaiaren arabera, Ertzaintzaren greba-eskubidea debekatzea ez da «bidegabeko esku-sartze bat». Erkorekaren aburuz, erabakiak «gobernuaren jokabidea bermatzen du eta garbi uzten du debekua arrazoizkoa, bidezkoa eta beharrezkoa dela interes orokorra babesteko».\nEusko Jaurlaritzaren Kontseiluak hartutako erabaki nagusiak (2015.04.21)\nRT @laboralempresas: El Gobierno Vasco pone en marcha Programas de internacionalización de empresas y jóvenes http://t.co/8hi85TprZD\nEl Gobierno Vasco pone en marcha Programas de internacionalización de empresas y jóvenes http://t.co/8hi85TprZD\ntapia_global_lehian_helburu... behera kargatu (600 KB)\ntapia_global_training_bekak... behera kargatu (1000 KB)\nerkoreka_ertzaintza_greba_e... behera kargatu (500 KB)\ntapia_bideratu_berria_eu.mp3 behera kargatu (500 KB)\nerkoreka_ertzaintza_greba_e... 20 MB\ntapia_bideratu_berria_eu.mp4 20 MB\ntapia_global_lehian_helburu... 30 MB\ntapia_global_training_bekak... 40 MB\n20150421rueda_de_prensa01.jpg 3 MB (jpg)\n20150421rueda_de_prensa02.jpg 2 MB (jpg)\n20150421rueda_de_prensa03.jpg 3 MB (jpg)\n20150421rueda_de_prensa04.jpg 3 MB (jpg)\n20150421rueda_de_prensa05.jpg 3 MB (jpg)


KAI AGENDA 21\nErlete elkarte hitzaldia\nMartxoaren 13an Erlete elkarteko Felix eta Iñigoren hitzaldia izan genuen ikastetxean. 3.mailakoek erleen inguruan gehiago jakiteko aukera izan zuten, baita erleak hubiletik ikusteko ere.\nPublicado por KAI AGENDA21 en 1:40 No hay comentarios:\n6.mailako eta 3.DBH-ko ikasleek udal diagnostiko jaruderetan parte hartu zuten. Ikasturte honetako gaia elikadura zirkularra izanik, herritarrei elikadura eta kontsumo ohiturei buruzko inkestak egin zizkieten. Ondoren, Iraunkor elkarteko egoitza bisitatzeko aukera izan zuten.\nPublicado por KAI AGENDA21 en 1:35 No hay comentarios:\nUdaletxearen eskutik, Zelaietan antolatutako jardunaldi teknikoan izan ginen. Aurtengo gaia: Elikadura eta ekonomia zirkularra.\nIraunkor elkarteko ordezkari den Urtza izan genuen hizlari.\nPublicado por KAI AGENDA21 en 1:26 No hay comentarios:\nZornotzako araztegietara bisitaldiak\nMartxoaren 11n eta 13an ikastetxeko 6.mailakoek eta 2.DBH mailakoek, bisitaldiak egin zituzten Zornotzako araztegietara.\n6.mailako ikasleek Urritxeko araztegia bisitatu zuten. Bertan ur garbien kudeketaren funtzionamendua ezagutu zuten. 2.DBH-ko ikasleek ordea, Astepeko araztegia ezagutu zuten, non ur zikinen kudeaketa egiten duten.\nPublicado por KAI AGENDA21 en 1:14 No hay comentarios:\nOrtuko proiektua aurrera doa. Oraingo honetan landaketa berriak egin dituzte 6.mailako ikasleek: udaberriko azak, tipulinak, tipulak eta uhazak.\nPublicado por KAI AGENDA21 en 1:04 No hay comentarios:\nGure jolastokiko irudia osatzen jarraitzen dugu, oraingo honetan zuhaitzen tapaukekin.\nLH 6.maila, pastoral eta zuzendaritzaren arteko elkarrekintzatik sortu diren tapaukak dira. Inguruan ditugun zuhaitzekiko sentsibilizazioarekin jarraitu nahi dugu, eta bide batez, kakorratz lanetan trebatu dira.\nZe pozik 6.mailako ikasleak!\nPublicado por KAI AGENDA21 en 1:52 No hay comentarios:\nIkastetxeko zuhaitzen azterketa egin ondoren, gune berde anitza genuela konturatu ginen.\nZuhaitzei izenak jartzeko ideia agertu zen agenda 21 batzordean. Beraz, DBHko ikasleen eta Jabi irakaslearen laguntzari esker, egurrezko kartelak jarri ditugu jolastokiko zuhaitzetan.\nGure paisaia osatzen dituzten zuhaitzen izenak eta ezaugarriak ezagutzea dugu helburu.\nPublicado por KAI AGENDA21 en 0:24 No hay comentarios:


Loetanks - Ezarri Loetanks Free\nHorrela nahi izanez gero Loetanks , mesedez, saiatu jokoak horietako bat:\nOrdu eta dibertsio orduak 4 Lotu ospetsua jolasten baino gehiago Head. Lau ilara batean piezak zure aurkariak baino lehen jarri behar duzu. Ez zaitez arreta une batez edo fichita bat meandroak duzu.\nLoetanks txandakako jokalari bakarreko eta askorentzako tankerako borroka-jokoa da, zure trebetasun-trebetasunak erabiltzen dituzunean. Jolastu 4 klaseren aurka eta erakutsi onena zarela.\nfilmatzeko 3d Multiplayer


Irekia Eusko Jaurlaritza - Gobierno Vasco :: Euskadiko Administrazio Publikoen bermea du gaur izapidearen azken txanpari ekingo dion Euskadiko Enplegu Publikoaren Legeak\nEuskadiko Administrazio Publikoen bermea du…\n\nEuskadiko Administrazio Publikoen bermea du gaur izapidearen azken txanpari ekingo dion Euskadiko Enplegu Publikoaren Legeak Iturria: Irekia\n\n\n\n\n\n\nFuntzio Publikoaren Euskal Kontseiluak aldeko txostena eman dio gaur lege-aurreproiektuari. Legeak arau-esparrua eguneratzeko aukera emango du, Euskadiko administrazio publikoetan diharduten 110.000 langileen errealitatera egokitzeko.\nEusko Jaurlaritzak poza agertu du, adostasun maila handiaz jaio delako aurreproiektua. Orain, Legebiltzarrari helaraziko zaio, urtea amaitu aurretik eztabaidatu eta onartu dadin.\nBeste berritasunen artean, enplegua finkatzeko prozesu bereziak sartu dira testuan, Euskadiko administrazio publikoetako behin-behinekotasun tasa altuekin amaitzeko, bitarteko langileek hartutako ezagutza deskapitalizatu gabe.\nFuntzio Publikoaren Euskal Kontseiluak –Eusko Jaurlaritzako, hiru foru-aldundietako, EUDELeko eta Euskadiko administrazio publikoetan nagusi diren sindikatuetako ordezkariek osatua– aldeko txostena eman dio Eusko Jaurlaritzaren Euskadiko Enplegu Publikoaren Lege-aurreproiektuari.\nBehin aholku-batzorde horren babesa lorturik, Eusko Jaurlaritzak Euskadiko Aholku Batzorde Juridikoari bidaliko dio aurreproiektuaren testua. Haiek azken txosten bat eman beharko dute, Gobernu Kontseiluak testua onartu eta Euskal Legebiltzarrera bidali aurretik. Aurreikusi denez, urtea amaitu baino lehen onartuko dute.\nEuskadiko Enplegu Publikoaren Legea izango denak euskal administrazio publikoetan diharduten 110.000 langileei eragingo die. Horregatik, lortutako adostasun-maila altuaren garrantzia nabarmendu nahi izan du Eusko Jaurlaritzak. Izan ere, Euskadiko erakundeen bermea jaso du legeak.\nFuntzio Publikoaren Euskal Kontseilua 1989an sortu zen, euskal administrazio publiko guztien funtzio publiko arloko neurriak koordinatzeko kide anitzeko organo goren gisa. Organoaren nahitaezko funtzioen artean sartzen da Euskadiko langile publikoei eragiten dieten lege-aurreproiektuei buruzko txostenak ematea.\nEuskadiko Enplegu Publikoaren Lege-aurreproiektuak Funtzio Publikoko Legea eguneratuko du, duela 15 urtetik baino gehiagotik indarrean. Helburua hau da: arau-esparrua berritzea, eta Euskadiko administrazio publikoentzat lan egiten duten pertsonen errealitate berrira egokitzea, Euskadiko administrazio publikoetako kategoria profesional batzuetan izaten diren bitartekotasun tasa altuekin amaitzeko, bitarteko langileek lanean emandako urteetan hartutako ezagutza eta trebetasunak deskapitalizatu gabe.\nAurreproiektuak dakartzan berritasun nagusien artean, nabarmentzekoak dira xedapen hauek:\n«Enplegua finkatzeko prozesu bereziak sortzea, bitarteko, aldi baterako lan-kontratuko eta sententziaz finkoa ez den mugagabeko lan-kontratuko langileentzat». Aurreproiektuak zenbait formula zehazten ditu, lan-eskaintza publikoak deitzen dituen administrazioan aintzat har dadin langile horien eskarmentua. Orobat proposatzen du administrazioek «sarrera-txanda bereiziak» deitu ahal izatea, egonkortasuna emateko, bai lehiaketara deitutako lanpostuan 8 urtetik gorako esperientzia egiaztatu ditzaketen langileei, eta bai % 40tik gorako bitartekotasun-tasa duten kategoria profesional batean daudenei ere. Nolanahi ere, Euskadiko administrazio publikoek, gehienez, hautaketa-prozesu bakoitzean eskainitako lanpostu guztien %60 gorde dezakete sarrera-txanda berezirako.\nNorberaren bizitza, lana eta familia bateratzea:Langile publikoek baimen hauek izango dituzte legez, gutxienez: 20 asteko amatasun-baimena, baita haurra adoptatzen edo etxean hartzen denean ere (orain, 18 aste dira), 32 eguneko aitatasun-baimena (28 egun dira orain) eta 8 ordu urtean, lehen-mailako edo familia-etxean bizi diren senitartekoak sendagilearen kontsulta, tratamendu nahiz miaketa medikoetara laguntzeko.\nLangile publiko guztien «karrera profesionala»:talde horren langileen lana aitortzeko eta aintzatesteko: aukera izango dute lanpostuz aldatu beharrik gabe mailaz igotzeko eta haien ordainsarien baldintzak hobetzeko.\nZuzendaritza Publiko Profesionala sortzen du, hala, administrazioan lan egiten duten langileek zuzendaritza postuak bete ahal izango dituzte, meritu eta gaitasunak kontuan izango dituen prozedura publiko baten bitartez.\nGOBERNUA: Funtzio Publikoko sailburuordea, Andrés Zearreta, Funtzio Publikoko zuzendaria, Juan María Barasorda, Herri Arduralaritzaren Euskal Erakundearen (IVAP-HAEE) zuzendaria, Maite Iruretagoiena, Hezkuntza, Hizkuntza Politika eta Kultura saileko Langileriaren kudeaketa zuzendari Konrado Mugerza eta Osasun saileko Araubide Juridiko, Ekonomiko eta Zerbitzu Orokorretako zuzendari Mª Jesús Múgica.\nBIZKAIKO FORU ALDUNDIA: Bizkaiako Foru Aldundiaren Funtzio Publikoko zuzendaria, Cesar González de Heredia\nGIPUZKOAKO FORU ALDUNDIA: Gipuzkoako Foru Aldundiaren Funtzio Publikoko zuzendaria, Maite Barruetabeña.\nEUDEL: Mungiako alkate eta EUDELen Funtzio Publikoko ordezkari Ager Izagirre Loroño eta Bilboko Udalaren Giza Baliabiden zuzendaria, Javier Arizabaleta Sanmiguel .\nSINDIKATUAK: CCOO-ko ordezkari 1, ELAko 3, LABeko 1 eta UGTko 1\nzearreta_funtzio_publikoa_e... behera kargatu (600 KB)\nzearreta_funtzio_publikoa_e... 2 MB


Wy/eu/Larrun - Wikimedia Incubator\n< Wy | euWy > eu > Larrun\nLarrun Lapurdi eta Nafarroa artean dagoen mendia da.\n2 Azkaineko Udalaren asmoak Larrunen\n3 Miarritze eta Montijoko Eugenia\nIbilbidea[edit | edit source]\nUrruñatik Azkainerako bidean dagoen Olheta auzoko ermitaren ondoan hasi gara oinez, errepidearen ondoan bertan (44 m). Neguko eguzki atsegina dugu gaur lagun eta laino mazkal batzuk daude hemendik ederki ikusten den Larrunen gailurrari erantsita. Mendirantz zuzen-zuzen doan pista bakarretik abiatu gara eta berehala Urtubienborda baserriaren ondotik pasa gara, zakurrak zaunka bizian jarriz. Asfaltoa bukatu denean bide hau zen galtzadaren harriak ikusi ahal izan ditugu. Bera alderantz zihoan galtzada honek eramango gaitu, ibilaldiaren puska handi batean, mugaren inguruan dauden bentetaraino. Bidearen ezkerrean "GÃ®te d'etape" dioen seinale bat ikusi dugu ezkerrerantz xenda txiki bat adieraziz; hortik bueltatuko gara gero. Galtzadari segituz, erreka beti ezkerrean dugula joan gara zuhaitz artean konglomeratuzko bloke handi bitxiei begira. Bidea laua da eta oso erabilia. Bidegurutze batera heldu gara: eskuinera eta gora doana da galtzadaren jarraipena, hemendik joanez gero ongi kontserbatutako tarte ederrak ikusi ahal izango ditugu; ezkerrekoa hartuz gero, minutu gutxiren buruan berriro eskuinekoarekin elkartuko gara eta leku berera iritsiko, erreka ondoan dauden haritz eder batzuetara (115 m).\nHaritz hauetan geldiunea egin eta gero, ezkerrera egin dugu erreka gurutzatuz. Bide garbitik berehala heldu gara Intzolako bentara. Erreka zuloan kokatua, fatxadan letra handiz idatzita dauka "Souvenirs d'Espagne" lotsagabe bat. Frantsesak "sevillana"z jantzitako panpin txikiak oroigarri moduan erostera erakartzeko izango da... Tabernak terrazatxo bat dauka atarian, eta turistak dabiltza inguruan, hona kotxez irits baitaiteke Ibardin aldetik datorren pistatik. Benta Zahar ezagutzeagatik bakarrik, galtzadaren antzinako trazatua segitu dugu (orain hartxintxarrez estalia). Berehala heldu gara Benta Zaharrera, etxe berritu ederra, erreka ondo-ondoan hau ere, eta aurrekoak bezalako taberna-terraza batekin. Hemendik aurrera segitzen du galtzada zaharrak, erreka ezkerrean duela, zubia pasa gabe, Bera aldera. Intzolara itzuli gara eta etxe ondoan GR10 ibilbidearen seinale baten ondoan dagoen zubi txikitik beste aldera pasa.\nBukatu da tarte laua, eta bidexka maldatsuari heldu diogu honela, pintura zuri-gorriz markatua. Pirinioak estatu frantsesetik alderik alde igarotzen dituen GR10 ibilbidearen marka da honakoa. Ibilbide bera, baina mugaren beste aldetik egiteko beste bide bat dago, GR11. Biak interesgarriak bezain ilogikoak, mendiaren formek ez baitute mugarik ezagutzen... Zigi-zaga, Deskargahandiko leporaino iritsiko gara bidexka honetatik, Ziburu mendia eta Subizia mendien artera (273 m). Bazkan dagoen ganaduaren atzean, Larrunen gailurra agertu zaigu bat-batean harro-harro. Mendi handi garrantzitsu bat dirudi hemendik ikusita. Lepoan harrespila bat dago, pinturazko seinaleekin zikindua gaixoa, eta GR10 bidearen beste panel bat. Ezkerrerantz jaisten den bidea Mentto Baitara doa. Guk kontrako norabidea hartu dugu gorantz Yasola aldera. Yasolako benta Subiziaren mendebaldeko aldapetan kokatutako borda txiki bat da, udako hilabeteetan kanpoaldeko mahaiak jendez gainezka izaten dituena, bertan edozein edari hartu eta bazkaldu ere egin baitaiteke. Jendea oinez iristen da bertaraino. Bertakoek, benta hornitzeko, Bera aldetik datorren lurrezko pista erabiltzen dute. Urtarrileko asteburu honetan, irekita topatu dugu (395 m).\nBorda ondotik abiatzen den pistatik joan daiteke galerarik gabe Larruneraino, baina luzea eta aspergarria litzateke. Yasola gainean dagoen Subizia tontorrera igo, eta gailurreria ederra jarraituko dugu guk, Larruneraino. Oso ikusmira ederreko ibilbidea da. Subizia zorrotza hegomendebaldetik inguratu dugu, ezkerrean mendia eta eskuinean basoa dugula, eta belardietatik muinoz muino, Larrun Ttipiaren parera heldu. Arrokazko hormak erakutsi dizkigu; guk eskuinetik ekin diogu, bide errazena hortik baita. Larrunen beste ikuspegi bat gozatu ahal izan dugu gailurretik (700 m). Larrun Ttipia aurrean dugunean, berau igo gabe posible da Zizkuitzeko lepora zuzenean bidexka batetik joatea.\nLarrun Ttipitik malda leunetatik jaitsi gara Zizkuitzeko lepora (680 m). Hemen, pistari heldu edo zuzenean igo daiteke mugalerroa jarraituz. Gainean errepikagailu itzela eta eraikuntza erraldoiak ikusten dira. Gainera, tontorrean nafar mendi elkarte batzuen postontziak daude, benta handiak, San Ignazio lepotik datorren kremailera-trena eta bere geltokia, hemendik ikusten diren leku guztiak identifikatzen lagunduko digun orientazio-mahai bat... Udako Etxea benta handiak 150 lagunentzako jatetxea dauka, eta imajinatu ahal diren mota guztietako oroigarrien salmentarako denda handi bat. Udako egunetan, trena dabilenean, jendetzak pilatzen dira hemen; gaur, antza denez, haize hotzak uxatu ditu denak, ez dago trenik eta benta guztiak itxita daude (900 m).\nTrenbidea gurutzatu eta berehala senda on bat hartu dugu beherantz, Hiru Iturrietako edo Hiru Iturri Ederren lepora jaisteko (593 m). Hemendik metro gutxira, harrespila multzo baten aztarnak ikus daitezke. Lepo zabaletik bide ona segitu dugu behera, Ihizelaia inguratuz, Mentto Baita deitu baserriraino, GR10 ibilbideko etapa-ostatua (90 m). Honen aparkalekutik, seinalatutako bidexka bat jaisten da gure abiapunturantz, baina lehengo pistara atera baino lehen, etzanda jarritako bi zuhaitz enborrez egindako zubitik pasa beharko dugu erreka.\nAzkaineko Udalaren asmoak Larrunen[edit | edit source]\nLarrun mendia "antolatzeko" proiektua 1996an hasi zen gauzatzen, herritar askoren haserrearekin. Baina, Larrun gune babestua izanik, lanak geldiarazi behar izan zituzten orduan. Garai hartan, Azkaineko auzapezak publiko adintsuarentzat mendiaren igotzea erraztu behar zela adierazi zuen. Eraikin berriak, otoiztegi bat eta beste instalazio batzuk eraikitzea da proiektua. Udalaren arabera, baserritarrak laguntzeko ona litzateke egitasmoa, aterpeak izateko eta bazka lekuak antolatzeko. Baina proiektu turistiko hutsa besterik ez ote den susmoa ezin dute saihetsi asmo honen aurkakoek. 300.000 lagunek igotzen dute urtero mendi hau, eta oraindik jende gehiago ekartzea erokeria litzatekeela iritzi dute. Ekologistek uste zuten Larrun gune babestu izendatzerakoan legeak ondare naturala babestea ziurtatuko zuela, baina ez da horrela. Laster, Larrun parke urbano antolatu bat izan daiteke.\nMiarritze eta Montijoko Eugenia[edit | edit source]\nLarrun mendiaren oinetan dago Sara herri txikia, urte luzeetan kontrabandoaren gune nagusia izan bide zena. Saran idatzi zuen Pedro Agirre, "Axular" apaizak, 1643an, "Gero" euskal obra garrantzitsua. Halaber, hementxe pasa zituen Joxe Migel Barandiaranek erbesteko urteak, eta Atauna itzultzean, dakigunez, herri honen izenaz deitu zuen bere baserria. Gainera, hemendik pasa dira beste hainbat pertsonaia ezagun, Winston Churchill, Luis Mariano, Napoleon hirugarrena...\nMontijo-ko Eugenia, Napoleon III.aren emaztea, Miarritzeko giroan aspertu egiten omen zen, kokoteraino zegoen printze eta bestelako pertsonaien festetaz. 1859ko irailaren 30ean, bere gortea bildu eta Larruneko gailurrera ibilaldi bat antolatu zuen. Batek baino gehiagok beren gona zatiak utzi zituzten sastraketan trabatuta... Eugenia liluratuta gelditu omen zen mendiari itsasten zitzaizkion lainoei begira. Nanou Saint LÃ¨be-k "Viajeras por los Pirineos" liburuan kontatzen duenez, enperatriza eta bere segizioak Hiru Iturrietako lepoan geldiunea egin zuten bazkaltzeko. Gero, oinez egin zuten gailurreraino heltzeko falta zitzaien tarte maldatsua, eta goian, meza izan zen. Azkenik, bertan bildu zen nonzeberri ikusle andanak lagunduta, gorte inperiala Azkaine aldera jaitsi zen. Eugenia gona beltz motz batekin eta franelazko alkandora gorri batekin jantzita igo omen zen Larrunera; eta buruan kapela bat zeraman. Horrela jantzita dantzatu omen zuen fandangoa Hiru Iturrietako lepoko belazean, Berako dantzari eta musikariek lagunduta.\nMontijo-ko Eugeniak ospea eman zion Miarritze herriari, horrela hartu zuen orain arte gorde duen itxura turistiko-aristokratikoa. Frantziako enperatriza hain gustura egoten omen zen Miarritzen, udak pasatzeko etxe bat eraikitzea bururatu zitzaiola. Honela eraiki zen "Villa EugÃ©nie" Miarritzeko itsasertzean, eta han hartzen zituzten politiko, ministro edo erregeak. Miarritze printze, printzesa, erregin eta antzeko pertsonaietara ohitu zen honela, uda pasatzeko modako lekua bihurtu baitzen. Ingalaterrako Eduardo VII.a erregeak eta Victoria erreginak denboraldi luzeak igaro zituzten hemen. Itsasoan bainuak hartzea modan jartzen hasi zen, kanpotarrak herri hau bisitatzen hasi ziren, eta lehen arrantzale portu txiki bat zena, turismorako gune garrantzitsua izatera iritsi zen.\nMuskilda Tellabide, Asier Agirresarobe; LARRUN MENDIRA BENTAZ BENTA, Argia, 2003-03-16, CC-BY-SA lizentzia\nRetrieved from "https://incubator.wikimedia.org/w/index.php?title=Wy/eu/Larrun&oldid=2569183"\nThis page was last edited on 29 December 2014, at 14:20.


testua | Mondraberri Arrasateko Ataria\nMariano Azkarate ‘Zelaitxo’ omendua\nMondraberri - 2021-12-25 0\nArgazkiak ez du kalitaterik, baina aukera ematen dit mende erdiko jauzia egiteko, gaurko moduko eguneraino. 1971ko abenduaren 26 zen, San Esteban. Arrasateko Udal Musika Bandak bere kiderik beteranoena omendu zuen, musika elkartean berrogeita hamar urte eman ondoren. Mariano Azkarate Berezibar “Zelaitxo” zen omendua, Bandan lehen aldiz 1921ko azaroaren 13an jo zuena.\n‘Joango al gara Santutxora?’ [Josemari Velez de Mendizabalen testua]\nMondraberri - 2021-12-10 0\nDenboraren joanak dena irensten du, baita izendegia ere. Arrasaten bagenuen elizatxo bat – hainbat eta hainbat herritakoaren antzera- Santutxo esaten geniona. Izen horretako eraikin erlijosoak herrietako sarreretan ikusten ziren eta ibiltariei ongi etorri egiteko jasotzen ziren bide bazterretan. Uribarri auzoko hau XVII. mendekoa da.\nEuskalduna 1970 [Josemari Velez de Mendizabalen testua]\nZigarrolako gure futbol zelaira itzultzen naiz, Euskaldunak talde mitikoarekin. 1970 ingurua zen. Beste talde guztiak dardaran egoten ziren gurekin tokatzen zitzaienean. Zutik, ezk: Koldo Etxebarria (manager, coach, entrenatzailea) Maidagan, ni, Aranzabal eta Zeziaga; makurtuta, ezk: Uribetxebarria, Maidagan, Aranzabal, Errarte eta Errarte.\nManuel Maria Aranguren Monterrongo kondea, senatore\nMondraberri - 2021-11-03 0\nMonterrongo Kondetzaren historia misterio eta artilunez beteta dago. Dinastiaren sorreratik goi mailako pertsonaiak ikusten ditugu konde edo kondesaren tituluarekin, gehien bat Madrileko gortean eta aristokraziako jauregietan ezagun zirenak. Horietako batekin nator gaur, bere garaiko protagonista izan zena, gora behera askorekin, baita politikan ere. Manuel María –Luis Gonzaga Eustasio- Aranguren Gaytan de Ayala da pertsonaia, 1794ko martxoaren 29an Arrasaten jaioa. Bere gurasoak ere, Santiago Elias Aranguren eta Maria Josefa Gaytan de Ayala, arrasatearrak genituen.\n“Txakoli” [Josemari Velez de Mendizabalen testua]\nTxapelketako partidu guztiak irabazi genituen, eta finala iritsi zen Jota Apurtu taldearen kontra. Eta galdu genuen, 4-2. Nik gol bat sartu nuen eta bestea Jose Ramonek. Jota Apurtuko Aiape atezaina izan zen partiduko onena.\nTakolo [Testua: Jose Ignazio Zaitegi]\nTakoloko bidegurutzea. Eraikin zentralaren gainean artean irakur zitekeen LANA. Hor egon zen kooperatibaren izena eta zerrategiaren kokalekua. Gero Fagor Electrónica etorri zen. Hirurogeietako amaiera aldean geunden.\n‘Adanen Saihetsa’ [Josemari Velez de Mendizabalen testua]\nMondraberri - 2021-10-11 0\nAntolakuntza Komunista [Josemari Velez de Mendizabalen testua]\nMondraberri - 2021-08-16 2\nUdako oparitxo sasi artistikoa izan da, herriko kanposantuaren kanpoko orman esku anonimo batek utzita. Egia aitortzera, duela zenbait urte toki berdinean beste artista filosofo batek idatzitako “jaiki zaitezte, lurra landu egiten duenarentzat baita” lapidarioagoa iruditu zitzaidan.\n‘Gorbeian’ [Josemari Velez de Mendizabalen testua]\n1951-07-01. Arrasateko lagun talde batek Gorbeiara igotzea erabaki zuen eta Muruatik gora abiatu zen tontorreraino. Goizean goiz ibili ziren eta gurutzera heldu zirenean artean hotz zegoen, goiko argazkiko itxurek garbi asko adierazten duten bezala.


Blog: La Fragua / Jokalari aniztun on-line bideojokoa / Bideoa: "Nueve meses de gestación" / Online alternatibekin erosketetara | Revista\nBlog: La Fragua / Jokalari aniztun on-line bideojokoa / Bideoa: “Nueve meses de gestación” / Online alternatibekin erosketetara\n: Blog: La Fragua / Jokalari aniztun on-line bideojokoa / Bideoa: "Nueve meses de gestación" / Online alternatibekin erosketetara\n“La Fragua” Forges umorista espainiar ezagunaren seme eta kazetari digitala den Antonio Fraguas Garrido-ren bloga da. Blog honetan, izan ere, kazetaritza hutsa baino areago, eguneroko bizipenak, autoreak kale gorrian egiten dituen gogoeta eta behaketa pertsonalak jasotzen dira. Bestetik, argazkiak ere tartekatzen direnez, “fotoblog” dei diezaiokegu. Orri buruan espainieraz agertzen den legez, (“Heriotza onartzeko estrategiak. Pentsaera absurdua. Politika, adiera grekoan. Norbere zaintza”) “La fragua” bitakora antzekoa da eta bertan Madrilgo eta antzeko hiritzarretako gizakia kezkatzen duten gaiez hausnarketa egiten du, paseoan eta begira doan bitartean edo, era berean, telebistako agintea eskuan zapping eginez eta kutxa ergelean topatzen dituen gauza onak eta txarrak nabarmenduz. Bide batez, autoreak ez du aukera galtzen gaurkotasuna nabarmentzeko, esanguratsuenak iruditzen zaizkion albisteak azpimarratuz.\nJokalari aniztun on-line bideojokoa\nJende gehienak bideojokoa kontzeptua entzun eta ordenagailuan edo bideojokoetarako kontsola batean CD bat sartuz aktibatu, ondoren monitorean irudi bidez agertzen den eta ordenagailuaren teklatuaren bidez edo komandoen kontrolaren bidez maneiatzen den sofistikazio handiko programa dela ulertzen du. Kontzeptua, dena den, bi adieratan ari da eboluzionatzen. Oraindik orain gehienez ere bi lagunek har zezaketen parte bideojoko berean eta jokoaren edukimena disko optikoak informazioa metatzeko ahalmenaren parekoa zen, gehienez ere. (4,7 Gigabyte). Jokalari aniztun on-line bideojoko delako aldaerak esan nahi du jokoa ez dela kargatzen disko optikotik; izan ere, Internetetik sartu behar da jokoan, bertan baitu “etxea”. Jokatu ahal izateko hilean kuota bat ordaintzen du jokalariak. Jokoa sarean egoteari esker, beste aldetik, aldi berean eta web gune berean hamaika jokalarik esku hartzeko aukera dute. Jokoaren aukerak biderkatuz doaz eta jokalari bakoitzaren nortasunak erabat zehaztua agertu behar du, gainerakoengandik bereizteko. Hitz gutxietan, jokoa benetako errealitate birtualean garatzen da eta dagoeneko milioika dolarretako irabaziak ekoizten ari da jokatzeko kredituen enkantetan edota bideojokoetan bertan enpresa batzuek tartekatzen duten publizitatean. Aldaera horren erreferentzia behinenak Second Life (bertan, jokalariak bigarren bizitza birtuala sortzen du) eta Word of Wardcraft (etengabeko gerra bizi duen munduan garatzen da hau) ditugu.\n“Nueve meses de gestación”\n/imgs/20061201/img.nntt.03.jpg Youtube.com-eko moda berria: urtebetez, egunero argazki bat edo gehiago egiten dio jendeak bere buruari eta, azkenean, foto-muntaia batean elkartzen ditu, epe horretan pertsonak nozitu duen “bilakaera fisikoa” ikusteko. Batzuek aurpegia erretratatzen dute, beste batzuek jertsea edo ilea. Bideo honen autoreak haurdunaldian zehar bere sabelaren bilakaera jaso du, amaiera arte. Bideoaren bukaeran haurtxo txikia besoetan azaltzen da, poz-pozik.\nOnline alternatibekin erosketetara\nSarearen eta Web 2.0 (edo Internet sozial) kulturaren efektuetako bat DIY (ingelesezko Do It Yourself, “egizu zerorrek” adieraren akronimoa) leherketa izan da, eskuz eginiko berariazko arropa eta objektuak, alegia. Hona gauza interesgarriak bilatzeko tokietako batzuk:\n: honetan zernahi saldu eta erosi egin daiteke baldin eta eskuz sortu edo eraldatu baldin bada edo berariazko pieza esklusiboa (eta, horrenbestez, beste inon nekez bilatzeko modukoa) bada. Izarrak hauek dira: puntuzko osagarriak (poltsak, eskularruak eta txanoak), kaierak eta paper pintatua, kroxe eta felpazko panpinak eta screen print izenekoak (telaren gaineko inpresio berezia, oso efektu interesgarriak dituena).\n:web hauxe izan zen erabiltzaile batek jantz zezakeen elastikorik hoberena berak diseinatutakoa dela deliberatu zuen lehena. Premisa horrekin jalgi zuten negozioa Sarera, arrakastaren bila. Ez zebiltzan oker: agertu ziren unetik, 1999an, hazi eta haziz etorri dira, egungo bi milioi eta erdi bazkide izateraino. Erabiltzaileak ikurra ipintzen du eta haiek oihala. Beste hainbat enpresa ere etorri dira bide horretatik, arrakasta kontuetan gorabeherak ezagutu badituzte ere.\n: enpresa honek online dendak diseinatzeko lanabes guztiak eskaintzen ditu; web Blogger guneak blogentzat adierazten duenaren pareko zerbait. Enpresak proposatzen dituen sei diseinuetako bat erabiltzaileak aukeratu eta dagoen bezala utzi edo, editore soil baten bitartez, eraldatu egiten du. Denda apaintzen amaitutakoan, aski da produktuen argazkiak zerbitzarian ezarri eta dagozkien departamentuetara eramatea, beren prezio eta guzti (salmenta eta bidaltze gastuak zehaztuz). Shopify-k zerbitzua eta banda zabala utzi eta banku-transakzio guztiez arduratzen da, txartela bidezko ordainketatik Paypal bidezko eragiketetaraino.


Literatur Emailuak » 2012 » Abendua\nAbe 27 12\nPio Barojak 1911n idatzitako antzezlana da Agur, bohemia! (Adiós a la bohemia), Ramon eta Trini maitale izandakoen arteko solasaldia taberna batean. 1923an estreinatu zen Cervantes Antzokian; Piok egunkaria irakurtzen ari den agurearen papera jokatu zuen eta bere anaia Rikardok tabernako morroiarena. Urte batzuk geroago, Pablo Sorozabalek opera txiki bat egin nahi zuen eta, Barojak libretorako moldaketa eginik, musika paratu zion; 1933an jokatu zen lehen aldiz Madrilgo Calderon Antzokian.\nAbe 19 12\nErik Satie (1866-1925) musikari eta pianista frantsesaren komedia liriko surrealista bat da Medusaren azpijokoa, 9 eszenaz egituratua, 1913an idatzia (martxoan testua, ekainean musika) eta liburuan 1921ean argitaratua, Georges Braque pintorearen hiru xilografia kubistaz apaindurik. Komedia honen emanaldi oso berezi bat izan zen 1948ko udan Ipar Carolinako Black Mountain College-n: John Cagek jo zuen musika, Willem de Kooningek diseinatu zuen oholtza, Buckminster Fuller izan zen Medusa Baroia eta Elaine de Kooning izan zen Frisette, tximino mekanikoaren dantzak Merce Cunninghamek egin zituen, eta Arthur Pennek zuzendu zuen antzezlana.\nAbe 13 12\nLibra bat kobratu nahi dut\nSean O’Casey (1880-1964) antzerkigile irlandarra, familia oso apalekoa zen; Seanek sei urte zituela hil zitzaien aita hamahiru anai-arrebei. Conradh na Gaeilge elkarteko kide egin zen 1906an, Herritarren Armadako idazkari nagusi izendatu zuten 1914n, eta 1917tik aurrera (Thomas Ashe adiskidea gose greban hil zenez gero) idazle bilakatu zen. Euskaraz obra bakarra daukagu, 2003an Zubizabal aldizkarian itzulia: Libra bat kobratu nahi dut (1939), orain digitalizaturik eskaintzen dizuguna: Jerry eta Sammy posta bulegora sartu dira libra baten bila. O’Casey hil eta berehala, haren bizitzan oinarritutako filma errodatu zuten Jack Cardiff and John Ford-ek 1965ean: Young Cassidy.\nAbe 04 12\nKonkordia plazako hitzaldia\nMax Aub abangoardiako antzerki idazletzat jotzen da (Botila bat, 1924; Mesfidati miresgarria, 1924; Zekenkeriaren ispilua, 1927; eta abar), nahiz eta nobelak eta poema liburu eder askoak ere idatzi zituen, adibidez: Labirinto magikoa, sei nobelaz osatutako saila (1943-1968), Espainiako gerrari eta exilioari buruzkoa. Duela bederatzi urte Zubizabal aldizkarian euskaraturik agertutako Konkordia plazako hitzaldia monologoa eskaintzen dizugu, honela aurkezturik datorrena: ekintza gaur bertan gertatzen da Parisko Konkordia plazan, 1950eko urriaren 7an. Truman jauna oholtzetako batean dago; bestean Stalin jauna, bere aurkaria. Plazaren erdian batetik bestera dabil Astakirten Handia hizketan.\nAbe 03 12\nDurangoko Azoka egunetan 88 ekitaldi izango dira Ahotsenean, musikakoak 52 eta 36 liburuei buruzkoak; beste era batera esanda: ordu erdiro ekitaldi bat. Idazle hauek izango dira Ahotsenearen bosgarren aldian: abenduaren 6an Bernardo Atxaga, Eric Dicharry, Ramon Saizarbitoria, Jon Arretxe, Pako Aristi; abenduaren 7an Rikardo Arregi, Xabier Etxeberria, Bertol Arrieta, Xabier Soubelet; abenduaren 8an Joxemari Iturralde, Karmele Jaio, Harkaitz Zubiri, Hedoi Etxarte; abenduaren 9an Oier Guillan, Asier Sarasola, Ainara Maia, Iñaki Segurola, Urtzi Urkizu, Peio Jorajuria.


255. ALDIZKARIA - 2019ko abenduaren 31a\n30/2019 FORU LEGEA, abenduaren 23koa, Pertsona Fisikoen Errentaren gaineko Zergari buruzko Foru Legearen testu bategina hein batean aldatzen duena.\nNAFARROAKO FORU KOMUNITATEKO LEHENDAKARIA NAIZEN HONEK.\nFORU LEGEA, PERTSONA FISIKOEN ERRENTAREN GAINEKO ZERGARI BURUZKO FORU LEGEAREN TESTU BATEGINA HEIN BATEAN ALDATZEN DUENA.\nForu lege honen xedea da Pertsona Fisikoen Errentaren gaineko Zergari buruzko Foru Legearen Testu Bategina aldatzea, legean kenkari berri bat sartze aldera, 2020an soilik aplikatuko dena, 2015etik 2018ra bitartean jasotako amatasun eta aitatasun prestazioengatikoa. Horrela, laguntza eman nahi zaie 2015 eta 2018 bitartean seme-alabak izan eta amatasun eta aitatasun prestazioak salbuetsita izan ez zituzten familiei.\n68. quater artikuluan ezarritako kenkariaren antzera, kenkaria zergaren kuota diferentzialaren gainean aplikatzen da; hau da, subjektu pasiboari oso-osorik itzul dakioke PFEZren 2020ko kuota diferentziala zero edo negatiboa denean, eta modu berean zehazten da. Desberdintasuna da 2015etik 2018ra bitartean jasotako amatasun edo aitatasun prestazioen gainean aplikatzen dela. Hala, kenkariaren zenbatekoa suertatuko da 30.000 euro baino gehiagoko errentarik -salbuetsiak barne- ez duten subjektu pasiboek jasotako prestazioei 100eko 25eko portzentajea aplikatuz. Portzentaje hori murrizten joanen da subjektu pasiboaren errentak handitu ahala, harik eta zeroraino iritsi arte, errentak 105.000 euro baino gehiagokoak badira. 68. quater artikuluko kenkariarekin gertatzen den bezala, kenkaria izateko eskubidea ematen duten prestazioak etor daitezke Gizarte Segurantzatik, aurreikuspen sozialeko mutualitateetatik edo funtzionarioen mutualitateetatik.\nEra berean ezartzen da ezen kenkaria aplikatzen dela PFEZari lotuak eta salbuetsigabeak diren amatasun eta aitatasun prestazioen gainean soilik. Zuhurtzia hori beharrezkoa da amatasun eta aitatasun prestazioen tributazioa sortzen ari den auzi-kopuruagatik, epaitegiren batek noizbait erabaki baitezake aipatutako prestazioak salbuetsita daudela. Horretaz gainera, gerta daiteke familiaren batek zergak 2020an Nafarroan ordaindu behar izatea eta aurreko urteetan araubide komuneko lurralderen batean edo Euskal Autonomia Erkidegoan zergak ordaindu izana eta, orobat, seme-alabak 2015etik 2018ra bitartean eduki izana. Estatuko eta Euskal Autonomia Erkidegoko araudiei jarraikiz, amatasun eta aitatasun prestazioak salbuetsita zeuden garai haietan eta, ondorioz, familia horiek ezin izanen dute aplikatu hogeita bederatzigarren xedapen gehigarri berrian araututako kenkaria.\nProiektu hau egitean aintzat hartu dira arauketa onaren printzipioak, Nafarroako Foru Komunitateko Administrazioari eta foru-sektore publiko instituzionalari buruzko martxoaren 11ko 11/2019 Foru Legearen 129. artikuluan ezarriak. Hala, foru lege honek bere xede propioagatik betetzen ditu beharrizan eta eraginkortasun printzipioak, tributuak aldatzeko ez baitago lege-aldaketaz bestelako aukerarik, tributu-arloan indarrean dagoen lege-erreserbaren ondorioz, zeina Tributuei buruzko abenduaren 14ko 13/2000 Foru Lege Orokorraren 11. artikuluan ezartzen baita.\nForu legea, hori prestatzeko prozedura eta gainerako arauetan dituen efektuak Nafarroako Parlamentuaren Aldizkari Ofizialean, Nafarroako Aldizkari Ofizialean eta Nafarroako Ogasunaren webgunean argitaratzeak zaindu du gardentasun- eta irisgarritasun-printzipioak errespetatuak izatea.\nEra berean, kontuan izan da gizonezkoen eta emakumezkoen arteko berdintasunaren printzipioa, eta aldaketak egin dira, arauan hizkera inklusiboa eta ez-sexista erabiltzearren.\nForu legeak artikulu bakar bat eta azken xedapen bat ditu.\nArtikulu bakarra.–Hogeita bederatzigarren xedapen gehigarria aldatzea Pertsona Fisikoen Errentaren gaineko Zergari buruzko Foru Legearen testu bateginean, zeina 4/2008 Legegintzako Foru Dekretuaren bidez onetsi baitzen. 2020. urterako efektuekin.\n“Hogeita bederatzigarren xedapen gehigarria. 2015etik 2018ra bitartean jasotako amatasun eta aitatasun prestazioengatiko kenkaria.\n1. Dagokion kuota diferentziala finkatu ondoren, subjektu pasibo batek zeinak amatasun edo aitatasun prestazio publiko bat 2015, 2016, 2017 edo 2018ko zergaldietan jaso baitzuen, Gizarte Segurantzaren Lege Orokorraren testu bateginak 2019ko martxoaren 7an indarrean zeukan testuaren II. tituluko VI. eta VII. kapituluetan ezarritakoaren araberakoa, zilegi izanen du 2020ko zergaldiari dagokion pertsona fisikoen errentaren gaineko zergaren aitorpenean kenkaria egitea, prestazioaren zenbatekoari ondorengo letretan ezarritakoaren araberako ehunekoa aplikatzetik suertatzen den zenbatekoa bezainbestekoa:\na) 30.000 euro arteko errentak dituzten subjektu pasiboak: %25.\nb) 30.000 euro baino gehiagoko errentak dituzten subjektu pasiboak: %25, subjektu pasiboak 30.000 eurotik gora duen errenta-soberakina adierazten duen proportzioa 10ekin biderkatzearen emaitza kenduta.\nEmaitza gisa lortzen den portzentajea bi hamarrenetara biribilduta adieraziko da. Emaitza negatiboa baldin bada ehunekoa zero izanen da.\n2. Kenkariaren ehunekoa zehazteko, kontuan hartu beharko dira subjektu pasiboaren errenta guztiak, salbuetsiak barne, 2020ko zergaldiari dagozkionak.\n3. Kenkari hau ere aplika dezakete:\na) 2015, 2016, 2017 edo 2018ko zergaldietan 1. apartatuko egoera berberengatiko prestazioak jaso dituzten enplegatu publikoek, prestazio horiek datozenean araubide publikoetatik edo Gizarte Segurantzaren ordezko gisa jarduten duten mutualitateetatik.\nb) Beren konturako langileen edo autonomoen Gizarte Segurantzako araubide berezian sartuta ez dauden profesionalek, baldin eta 1. apartatuko egoera berberengatiko prestazioak jaso badituzte 2015, 2016, 2017 edo 2018ko zergaldietan, prestazio horiek datozenean Gizarte Segurantzako araubide bereziaren ordezko gisa jarduten duten gizarte-aurreikuspeneko mutualitateetatik.\nc) 2015, 2016, 2017 edo 2018ko zergaldietan 1. apartatuan aurreikusitako egoeren berdin-berdinak direla-eta borondatezko gizarte-aurreikuspeneko erakundeen prestazioak jaso dituzten kooperatibetako bazkide langileek.\n4. Kenkari-oinarriak muga gisa izanen du Gizarte Segurantzak kasuko kontzeptuagatik aitortzen duen gehieneko prestazioaren zenbatekoa.\n5. Kenkaria aplikatu ahal izanen zaie pertsona fisikoen errentaren gaineko zergari lotuta dauden eta horretatik salbuetsi ez diren amatasun edo aitatasun prestazioei soilik.”\nAzken xedapena.–Indarra hartzea.\nForu lege honek Nafarroako Aldizkari Ofizialean argitaratu eta biharamunean hartuko du indarra, legean berean aurreikusitako ondorioekin.\nIruñean, 2019ko abenduaren 23an.–Nafarroako Foru Komunitateko lehendakaria, María Chivite Navascués.\nIragarkiaren kodea: F1916541


Brenosc - Wikipedia, entziklopedia askea.\nCanton of Mende-Sud (en)\n44° 29′ 00″ N, 3° 31′ 59″ E / 44.4833°N,3.5331°E / 44.4833; 3.5331Koordenatuak: 44° 29′ 00″ N, 3° 31′ 59″ E / 44.4833°N,3.5331°E / 44.4833; 3.5331\nMende, Lanuéjols, Saint-Étienne-du-Valdonnez eta Saint-Bauzile\n201 (%52.3) 181 (%47.1)\nBrenosc (okzitanieraz Brenosc, frantsesez eta ofizialki: Brenoux) Okzitaniako udalerri bat da. Administratiboki Frantziako Lozère departamenduan dago, Okzitania eskualdean. 2013an 296 biztanle zituen.\n2007an Brenoux udalerrian erroldatutako biztanleak 296 ziren. Familiak 116 ziren, horien artean 22 pertsona bakarrekoak ziren (13 bakarrik bizi ziren gizonak eta 9 bakarrik bizi ziren emakumeak), 38 seme-alabarik gabeko familiak ziren, 47 seme-alabak dituzten bikoteak ziren eta 9 seme-alabak dituzten guraso-bakarreko familiak ziren.\n2007an 183 etxebizitza zeuden, 119 familiaren etxebizitza nagusia ziren, 38 bigarren erresidentzia ziren eta 27 hutsik zeuden. 169 etxeak ziren eta 14 apartamentuak ziren. 119 etxebizitza nagusietatik 88 bere jabearen bizilekua ziren, 27 alokairuan okupaturik zeuden eta 4 doan lagata zeuden; 1ek gela bat zuen, 2 etxek bi zituzten, 14 etxek hiru zituzten, 29 etxek lau zituzten eta 73 etxek bost zituzten. 95 etxek euren parking plaza propioa zuten azpian. 44 etxetan ibilgailu bat zegoen eta 71 etxetan bat baino gehiago zituzten.\nBrenoux udalerriko biztanleria-piramidea 2009an .\n2007an lan egiteko adina zuten pertsonak 203 ziren, horien artean 151 aktiboak ziren eta 52 inaktiboak ziren. 151 pertsona aktiboetatik 144 lanean zeuden (81 gizon eta 63 emakume) eta 7 langabezian zeuden (2 gizon eta 5 emakume). 52 pertsona inaktiboetatik 19 erretiraturik zeuden, 18 ikasten zeuden eta 15 "bestelako inaktibo" gisa sailkaturik zeuden.\n2009an Brenoux udalerrian 138 unitate fiskal zeuden, 351 pertsonek osaturik. Pertsona bakoitzeko diru-sarrera fiskalaren mediana urteko 18.060 euro zen.\n2007an zeuden 15 komertzioetatik, 3 bestelako produktu industrialen fabrikazioko enpresak ziren, 5 eraikuntza enpresak ziren, 2 ostalaritza eta jatetxe enpresak ziren, 2 higiezinen enpresak ziren eta 3 zerbitzu enpresak ziren.\n2000. urtean Brenoux udalerrian 11 nekazaritza-ustiategi zeuden, 720 hektarea erabiltzen.\nSaint-Bauzile (2,5 km)\nLanuéjols (3,7 km)\nSaint-Étienne-du-Valdonnez (3,9 km)\nMende (4,7 km)\nBadaroux (6,0 km)\nBalsièges (6,1 km)\nSainte-Hélène (6,8 km)


matematika Archives - Page 21 of 21 - Zientzia Kaiera\nEtiketen artxiboa 209 artikulu\nAsier Estevan Mugertza – A,5. – Joa. – A,6 – Joa eta hondoratua. Elkarrizketa hau entzun eta guztioi datorkigu erreza zein arrakastatsua izan den itsasontziak hondoratzearen “Hundir la flota” izeneko mahai-jokoa. Bertan, aurkariek batak besteari planoko koordenatuak adierazten dizkio bertako […]\ndidaktika kzjaia matematika\nLizarraldea Institutuko 2. DBHko ikasleak Lizarraldeko DBHko Matematika sakontzen ikasgaia ematen dugun bigarren mailako ikasleek, aurten beste gauzen artean, segidak landu ditugu. Segida batzuk ulertzea ez zitzaigun batere zaila egin, beste kasu batzuetan ordea, irakaslearen laguntza beharrezkoa izan genuen. Hala […]\nkzjaia matematika zientzia\nJavier Duoandikoetxea “Hasieran zenbakia zen eta zenbakia matematika egin zen”. Matematikaren historia baterako aurreneko hitzak izan daitezke hauek. Mende asko joan diren arren eta matematikak garapen eta aldaketa izugarria jaso duen arren, zenbakia da oraindik ere matematikaren oinarrizko tresna. Tresna […]\nhezkuntza kzjaia matematika\nAitzol Lasa Oyarbide Matematikak giza jardueraren parte dira, eta, giza jarduera ororen modura, esanahia hartzen dute ereduak eraikitzerakoan eta problemen ebazpenerako testuinguruetan. Horrez gainera, problema matematiko horiek ebazterako orduan, tartean dauden ezagutza matematikoak dimentsio anitzekoak dira eta pertsonaren jarduera konplexua […]\nmatematika zientzia zientzialariak\nPeru S. Gamarra Zientzialariek dirua ezinbestekoa dute euren lanetan aurrera egiteko. Egia da ere, lan gehienetan berdina gertatzen dela eta, gaur egun, gainera, inoiz baino gutxiago dagoela. Hala ere, zientzia munduan diru falta hori inon baino gehiago nabaritzen da. Zergatik? […]\nAsier Estevan Mugertza 1777. urtean, matematikari hoberenetariko bat jaio zen: Johann Carl Friedrich Gauss. Jatorri apaleko gizona zen, nekazari familia batean jaioa, bere gurasoak ez ziren inoiz eskolara joan. Hala eta guztiz ere, txiki-txikitatik erakutsi zituen Gaussek bere gaitasunak… Lehen […]


Hemen zaude: Sarrera » Azpeitia » Liburuak » Iñigo Ibarguren » 4. kapitulua\nEtxera itzuli aurretik, Akeemek merkatutik bueltatxo bat ematea pentsatu zuen. Aldian behin, hau egitea oso gustokoa zuen nahiz eta ez izan beti oso ideia ona. Batzuetan merkatuan ziren produktu guztiak ikusita atsekabetu egiten zen gaztea. Han ziren gauzetatik asko eta asko ezin izaten zituen erosi eta honek mindu egiten zuen. Barazki mota pila, mangoak, sagarrak, naranjak, bananak, limoiak, ziruelak, zerezak, sandiak, mandarinak, meloiak, melokotoiak, papaiak, datilak, kafea, freskagarriak, tabakoa, mota guztietako alkohola, erloju merkeak, esku zapiak, aterkiak, nikiak, oinetakoak, galtzerdiak, etxeetan jartzeko apaingarriak eta beste mila tramankulu ziren han.\nMerkatu osoa ia erabat zeharkatu zuenean, zoratzen zuen usain bat etorri zitzaion bat-batean: Banana erreen usaina. Burua biratu eta Amin zaharraren postu txikia ikusi zuen. Guztira ez zituen hiru metro zabaleran izango baina bertan inork pentsa lezakeen baina banana gehiago zegoen. Etxera batzuk eramatea pentsatu zuen baina bazekien dirua aurreztea komeni zitzaiola eta bere buruaren aurka bira eman zuen aldentzen hasteko baina orduan Aminen ahotsa entzun zuela uste izan zuen beste guztienaren gainetik.\n-Akeem etorri hona- deiadar egin zion Aminek.\n-Zelan Amin ??? -eta bostekoa eskaini zion Akeemek.\n-Zer, ez huen lagunari kasu egiteko asmorik edo ???\n-Bai baina, presaka nenbilen.- egia esaten lotsatu zen Akeem.\nAminek lagunaren begiradari jarraitu zion eta honen desira igarri zuen banana erreen ikuspean. Instant batean, erabaki bat hartu zuen.\n-Zergatik ez dituk banana batzuk eramaten etxekoentzat ???\n-Ba egia esan gaur ez nian...\n-Baietz motel, baietz. Gaur, oso egun ona izan diat, arratsaldea bukatzera zioak eta onezkero saldu ditiat saldu beharreko gehienak. Gaurkoagatik nere kontura.\nAkeemek ezin izan zion irribarrari eutsi. Bere ezpainak zeharo zabaldu ziren marfilaren kolorea baino hortza zuriagoak erakutsiz.\n-Benetan Amin ???\nErantzun baten ordez keinu bat eta irribarra bueltatu zion Aminek.\nEtxera bueltan zihoala, zapata berriak zituen ume bat baino zoriontsuago, bertako jendeaz pentsatzen hasi zen Akeem. Horrelakoa zen Angolako jendea, horrelakoa zen Malanjekoa. Ez zuen bere burua engainatu nahi. Bazekien era guztietako pertsonak zirela bere inguruan ere; baziren lapurrak, baziren bortxatzaileak, baziren drogazaleak baina guzti hauek minoria gutxi bat ziren. Gehiengoa, Amin bezalako jendea zen. Jende alaia, irekia, ezkuzabala, atsegina eta jatorra. Nolanahi, norberak ezer gutxi edukita ere, aldamenean zenari esku bat emateko prest zegoena. Eta eskerrak horri, nork lagundu behar zion bada bestela herri xumeari ??? Gobernuak akaso ??? Ez, beraiek bazekiten aurrera ateratzeko elkarri laguntza ematea besterik ez zutela. Hiru zituenak bi eman eta bi zituenak bat, hori zen han ikasten zen edo ikasi behar zen lehen ikasgaia, bestela akabo.


Lan Duina SOS Trabajo Digno – Trabajar para vivir – Lan egin bizitzeko – Working to live\nSOS LAN DUINA\nLANA DAUKAT, BAINA EZ DAUKAT BIZITZA DUIN BAT\nBa al zenekien?Neurriak\nLan prekaritatea lotuta dago behin-behinekotasunarekin, partzialtasunarekin eta soldata baxuarekin\nGipuzkoan, behin-behineko tasa Estatuko batez bestekoa baina altuagoa da, lanen kopuruaren laurden bat baino gehiago behin-behinekoak dira, eta lanaldi partzialeko kontratuek Estatuko batez bestekoa gainditzen dute.\nGainera, langabezian dauden pertsonen %61 iraupen luzekoak dira. Behin-behinekotasuna, partzialtasuna, prekaritatearensinonimoak dira, eta kasu askotan, pobreziarena.\nDonostian lanean egon arren, soldata prekarioa osatzeko DBE (Diru-sarrerak Bermatzeko Errenta) eskatzen dutenen kopurua %22,2ra igo da (Euskadiko batez besteko 2 puntu gainetik).\n2010 urtetik honaino, ostalaritzako BPG (barne-produktu gordin) ia bikoiztu egin da, baina ostalaritzako hitzarmenak berritu gabe jarraitzen du\nDonostiako udaleko Sustapenaren datuen arabera, Donostian ostalaritzak BPGri egiten dion ekarpena %3,53tik %5,9ra pasa da 2010 eta 2015 urteen artean. Bitartean, PBGn industriaren pisua tarte berean, %12,32tik %5,5era jaitsi da, eta eraikuntzaren pisua 7,29tik 5,6ra. Hau da, ostalaritzaren sektorea da mozkinak gehien igo dituena.\nHala ere, ostalaritzaren hitzarmena 2010etik berritu gabe dago.\nToki-administrazioak diru publikoarekin prekaritatea sustatzen duten enpresa eta enpresariak laguntzen ditu\nDonostiako Sustapenak, milaka euroko laguntza publikoak ematen dizkie Gipuzkoako Ostalaritza Elkartea bezalako erakundeei.\nEnpresari erakunde honek, Donostiako saltokien %50 biltzen ditu, eta orain gutxi ADEGIk eta sindikatuek adostu duten hitzarmena zinatzeari uko egin dio, non soldata igoera eta asteko 2 jaiegun jarraian jasotzen dituen.\nLan prekaritateak emakumearen izena dauka\nMartxoaren 2018an, emakumeek zinatutako kontratuen %50 behin-behinekoak eta lanaldi partzialekoak izan ziren, gizonen artean %25a izanik.\nGainera, zaintzaren sektorean prekaritatea itzela da, egoitzetako langileek edo etxez etxeko laguntza zerbitzuetako langileen borrokak erakutsi duten bezala, prekaritatearekin bukatzeko eta lan baldintza duin batzuk lortzeko.\n2018ko ekainean 7.740 pertsona zeuden langabezian: 3.404 gizonak eta 4.336 emakumeak. Gizonen %43,7 eta emakumeen %56,3 dauden langabeek 45 urte baino gehiago daukate eta hala ere diru laguntza publiko gehiago ematen zaio gizonen enpleguari.\nEnpresek ez dute betetzen dibertsitate funtzionala duten langileak kontratatzeko obligazioa\nGipuzkoan, dibertsitate funtzionala duten pertsonei ez zaizkie lan duinak eta egokiak eskaintzen.\n2016 eta 2017 urte artean, dibertsitate funtzionala duten pertsonen behin-behineko tasa %23,53ra igo da, %3,68 behin-behineko tasa orokorra izanik.\nGainera, irisgarritasun egokia duten toki gutxi dago.\nMerkataritza zentro handiek sortzen dutena baina enplegu gehiago suntsitzen dute\nHainbat ikerketek erakusten duten bezala, merkataritza zentro handi batek sortzen duen enplegu bakoitzeko, 1,4 tokiko merkataritza enplegu suntsitzen dira (5 izanik, tokiko merkataritza enplegua eta hornitzaileak batzen badira – Informe Sanuy “Defensa del petit comerç”)\nEz dirudi beraz merkataritza zentro handiak soluzioa direnik, bide ezberdinetatik erakutsi baita merkatari txikiek enplegu gehiago sortzen dutela.\nGainera, tokiko merkataritzaren onuren %50 udalerrian geratzen dira, banaketa enpresa handiek %5 bakarrik inbertitzen duten bitartean.\n2011 eta 2016 urteen artean, txikizkako merkataritzako 278 saltoki itxi egin dira Donostian; hala ere, PNVk eta PSEk legealdi honetan adostu dute Garbera handitzea, Illunben beste merkataritza zentro bat irekitzea eta Belartzan berrI bat eraikitzea adostu dute.\nKontratatutako langile kopuruaren erdia hitzarmen zahartuekin ari dira lanean\nGipuzkoan, 50.000 langile baino gehiago kondizio prekarioetan eta inolako babesik gabe ari dira lanean.\nNegoziazio kolektiboaren blokeoak emakumeen lan baldintzetan eragin zuzena dauka, emakumeak sektore atomizatuetan dihardutelako lanean, eta, honela, soldata arraila Gipuzkoan Euskadikoa baino 1.000 € handiagoa da: 8.426 Gipuzkoan, 7.551 Euskadin.\nGipuzkoa da ERE kopurua gehien handitu den Euskadiko lurralde historikoa\n%53,1era iritsi da azken urtean.\nEnplegu duina defendatzeko\nLAN IRUZURRARI AURRE EGITEA, UDALTZAINGOA ETA LAN-IKUSKARITZAREN ARTEKO LANKIDETZA HITZARMEN BATEN BITARTEZ\nZERBITZU PUBLIKOETAKO KONTRATAZIOETAN GIZARTE-KLAUSULAK SARTZEA\nGIZARTE-ELKARRIZKETA ETA NEGOZIAZIO KOLEKTIBOA SUSTATZEKO SINDIKATU ETA PATROIAREN ARTEKO NEGOZIAZIO MAHAIA BABESTEA\nDIRU LAGUNTZA PUBLIKOAK ENPLEGU DUINA SUSTATZEN DUTENEI BIDERATZEA\nKUDEAKETA ZUZENA BERRESKURATZEKO ZERBITZUAK UDALERA ITZULTZEA (ETXEZ ETXEKO LAGUNTZA, ERREPIDE GARBIKETA…)\nEQUO Berdeak Donostia\nWebguneak eta material grafikoak Creative Commons lizentzia dute.


ESTUDIOA | Calma Yoga Studio\nDonostiaren bihotzean dagoen yoga estudioa gara. Zure bake-oasia izan nahi dugu.\nBehar ez duzun hori askatzeko daukazun gunea; bizitasuna, lasaitasuna, oreka edo ongizatea areagotzeko eskura duzun tokia.\nEsperientzia eta ezagutza desberdinetatik gatoz, baina denok partekatzen dugu gure burua hobetzen jarraitzeko grina. Pozten gara guri lagundu diguna eta ikasi dugun guztia partekatzeko aukera izateak.\nZurekin elkarrekin egingo dugu aurrera. Helburua da sakontzen jarraitzea, partekatzen jarraitzeko. Bakoitza gure esperientziatik abiatuta:\nVinyasa, Yin, Meditazioa\nTITULAZIOA: Certified Yoga Teacher by Yoga Alliance – Vinyasa, Anatomy and Yin Yoga.Yogari aplikatutako anatomia, Blandine Calais-Germain ingurumen-ingeniariarekin.\nZERGATIK YOGA? Mimatu egiten nauelako. Lasaitasuna ematen dit, eta indartsu sentiarazten nau konfiantza eta umiltasuna ematen dizkidan bitartean. Orekatu egiten nau, zaindu.\nNIRE KLASEAK: Giltzaduren lerrokatze zuzenaren eta autobehaketatik datorren erregulazioaren arteko oreka bilatzen dut. Azken batean pentsamenduak baretzeko espazioa bilatzen dut. Laguntzen ez duena askatzen ikastea, batzen duten pentsamenduetarako espazioa askatzea.\nTITULAZIOA:Hatha yoga traditionala Mysoren, India.\nZERGATIK YOGA? Batez ere, on egiten didalako. Yoga egiten hasi nintzenetik nire arnasarekin, nire izatearekin eta nire adimenarekin nuen harremana erabat aldatu da. Autoezagutzarako tresna izateaz gain, yogak arnasketa kontzientearen boterea irakatsi dit, eta, aldi berean, arnasa berriro hartzen irakatsi dit, hitzez hitz. Asma izanda, arnasa erraz hartzea, nire burua eta arnasa kontrolatzea eta botikarik gabe bizitza bat izatea iraultza handia izan da!\nNIRE KLASEAK: Arnasarik gabe, ez dago yogarik. Nire klaseetan, arnasketa funtsezko elementua da, konektatzen eta bertan egoten laguntzen diguna. Gozoa baina irmoa, yogak eskaintzen diguna esploratzeko seguru eta libre sentitzeko espazioak sortzea bilatzen dut.\nHatharen klaseetan, indarra eta entzute aktiboa lantzen ditugu (ez da dinamikoa izango, baina bizia izan daiteke!), Vinyasaren klaseak, oro har, mugimenduan jariotasuna bilatzen dutenak diren bitartean.\nAshtanga, Vinyasa y Rocket.\nTITULAZIOA: Ashtanga, hatha, kundalini eta yogako irakaslea. Gainera, nire ikasketak zabaldu zituzten eta zabaltzen jarraitzen duten mintegiak ditu.\nZERGATIK YOGA? Yoga kasualitatez sartu zen nire bizitzan, arte martzialak egiteko eskola baten bila nenbilen bitartean, zure bizitza beste bide batera bideratzen duen sinkronia horietako bat.\nNIRE KLASEAK: Yogak erakarri nauena eta hark emandako irakaspenak transmititu nahi ditut. Klase dinamikoak dira, baina asanen harmonia alde batera utzi gabe, esperimentatzeko eta aurrera egiteko tartea dutenak.\nZERGATIK YOGA? Bere garaian, bere burua ezagutzeko tresna bat izan zen, oreka bat aurkitzeko modu bat, eta, beraz, eragin nabarmena izan zuen neure buruarekin, besteekin eta inguratzen gaituen munduarekin harremanetan jartzeko moduan.\nNIRE KLASEAK: Hatha Yoga praktika tradizionala: uneoro arreta osoa lantzen dut, arnas fluxuaren behatzaile bihurtuz, jarreran presentzia kontzientea mantentzeaz gain, gorputza aldi berean entzunez eta sentituz.\nTITULAZIOA: Dantzako goi-mailako titulua. Prestakuntza Hatha Vinyasan eta yoga joera berriak.\nZERGATIK YOGA? Bizitza osoa dantzan eman ondoren, yoga egiteak ongizate eta lotura modu berri bat ematen dit nire gorputzarekin eta nire arnasarekin.\nNIRE KLASEAK: Gustuko dut sekuentzia jariakorrak proposatzea, mugimendua arnasketatik modu organikoan sortzeko. Musika garrantzitsua da praktikari alaitasuna eta naturaltasuna gehitzeko.\nTITULAZIOA: Yogako Nazioarteko Eskola. Psikologian lizentziaduna.\nZERGATIK YOGA? Niretzat, Yoga autoezagutzarako eta onarpenerako bidea da. Esterilean aritzeak bizitza islatzen du. Kontziente izaten laguntzen dit, nire faseak ezagutzen eta maitasunetik bete-betean bizitzen. Horrek niri ere amodiotik begiratzeko aukera ematen dit.\nNIRE KLASEAK: Lasaitasun uneak biziago eta dinamikoagoekin konbinatzea gustatzen zait, bakoitzak bere gorputza eta energia errespetatuz.\nYoga irakaslea zara? Ezagutu nahi zaitugu.\nBete formulario hau eta zurekin harremanetan jarriko gara:\nAdjunta tu CV con foto y algún pequeño texto en el que compartas tu manera de entender el yoga o la vida.\nPartekatzea balio bat da.\nGure ustez, balio bat da partekatzea. Horregatik, gure lekua eskaintzen diegu osasunari eta ongizateari lotutako jarduerak egin nahi dituztenei.\nJardueraren bat egiteko gorde nahi baduzu, idatzi e-maila hola@wordpress-507255-1621498.cloudwaysapps.com helbidera, zure proiektuaren berri emanez.\nProgramatutako eskolarik ez dugun ordutegietan ere alokatzen dugu lekua.


Zalduak korrikako saioan erabaki du norgehiagoka - GARA\n2011ko urriaren 31a\nZalduak korrikako saioan erabaki du norgehiagoka\nAizkoran Joseba Otaegi jaun eta jabe izan da, baina gero ezin izan dio lortutako aldeari eutsi.\nXabier Zalduak irabazi zuen atzo Azpeitiko zezen plazan jokatu zen apustu mistoa. Zumarragakoak korrikako lanak amaitzeko 1.200 metro falta zirela gainditu zuen Joseba Otaegi, eta amaieran bien artean minutu erdi bateko aldea egon zen.\nJende asko batu zen neurketa ikustera, 1.000 ikusle inguru, eta gaur egunerako ez dago batere gaizki. Dirua, berriz, 100-60 Otaegiren alde atera zen. Aizkorarekin hasi ziren lanean, eta bakoitzak kana erdiko hamar enbor moztu behar izan zituen, eta lau 60 ontzako. Ondoren korrikako saioa izan zen, eta bakoitzak 8 kilometro egin behar izan zituen. Bakoitzak 5.000 euro jokatzen zituen. Otaegik Unai Otaño eta Arkaitz Iriarte eraman zituen laguntzaile eta Donato Larretxea eta Iruntxiberri, berriz, Xabier Zalduak.\nAizkorako saioan denek uste zuten alde handia atera behar ziola Otaegik, eta aldea atera zuen, baina ez nahikoa. Hasieratik zizurkildarra aurretik jarri zen, eta berehala joan zen zuloa irekitzen. Aizkorako lehen zatian, Zaldua baino askoz ere hobeto eta freskoago aritu zen, eta lan erdiak 16 minutu eta 31 segundotan burutu zituen. Zalduak, berriz, 19 minutu eta 15 segundotan amaitu zituen.\nBide horretatik jarraituta, bazirudien korrikarako nahiko tarte izango zuela Otaegik, baina bigarren zatian zizurkildarrak behera egin zuen, eta, Zumarragakoak, berriz, gora. Alde apur bat atera zion bigarren itzulian, baina oso txikia. Aizkorako lanak 39 minutu eta 8 segundotan amaitu zituen Otaegik, eta 42 minutu eta 26 segundotan, berriz, Xabier Zalduak.\nZumarragakoa korrika hasterako, sei buelta pasa emanak zituen Zizurkilgoak, baina Zaldua berehala hasi zen aldea murrizten. Kilometroko 30 segundoko aldea ateratzen zion Xabierrek Josebari, eta 1.200 metroren faltan harrapatu eta pasa egin zuen. Otaegik ezin izan zuen erreakzionatu, eta hantxe joan zen desafioa. Hala ere, biek lan handia egin zuten, eta zaleek txaloekin eskertu nahi izan zieten egindako ahalegina. Lan guztiak egiteko ordu bat, 18 minutu eta 6 segundo behar izan zituen Zalduak, eta ordu bat, 18 minutu eta 42 segundo, berriz, Joseba Otaegik.\n«Aizkoran egindako lana ordaindu dut korrika. Ezin izan diot bere erritmoari jarraitu», esan zuen amaieran irabazterik izan ez zuen Joseba Otaegik.


Babesle berriak -\nDonostiarra Kaiarriba Elkarteak, gaur goizean aurkeztu ditu denboraldi berri honetan izango diren hiru babesle\nLURAUTO BMW konzesionarioak Donostian duen egoitza baliatu da aurkezpen hau egiteko. Bera baita elkarteko babesle berrietako bat denboraldi honetan. BMW kotxe bi izango dira elkarteko traineruak estropadetara eramango dituztenak denboraldian\nGarmendia tejak da Donostiarraren helburuetara lotu den enpresa berria. Goierri, Gipuzkoar enpresaren sustraietan egoitzan duen enpresa honek, Elkartera hurbildu nahi izan du Alberto Lopez Donostiarraren presidentearen hitzetan.\nOlarra bodegak dira hirugarren enpresa proiektura lotzen dena. Hiru ardo dira euren bodegetan etiketatu eta Donostiarra elkartearen izena damakitenak. Cerro de Añon Crianza, Reserva eta Rueda Verdejo, Añares Terranova markaren pean. Easo enpresa izango da ardo hauen banaketaz arduratuko dena eta Donostiako hamaika lekutan topa daitezke, elkarte gastronimiko eta Donostiarraren elkartearen bitartez ere.\nGaurko aurkezpenera, enpresa hauetako arduradunez gain, elkarteko presidentea Alberto Lopez, Kirol zuzendaria Joserra Mendizabal, lehen traineruko entrenatzailea Igor Makazaga eta elkarteko komunikazio eta marketin arduraduna, Andoni Echeveste.\nLehen traineruko arduradunak, estropadekin hasteko dagoen gogoa eta ohorezko txandan lekua finkatzeko urrats sendoak emateko beharra adierazi du.\n← Aurkezpeneko argazkia\nBI BANDERA GEHIAGO →


Donostiako piratak | ‘Izan Pirata’ dokumentalak aurrera jarraituko du zuei esker\nDonostiako piratakX. urteurrena\t‘Izan Pirata’ dokumentalak aurrera jarraituko du zuei esker\nBy Donostiako Piratak On 2013(e)ko Februaryk 18 · 1 Comment Izan Pirata!\nEskerrik asko benetan Izan Pirata dokumentalaren proiektua babestu duzuen guztioi. Jaso dugun babesa ikaragarria izan da eta indarberrituta jarraituko dugu egin beharreko bidean. Orain lana amaitu eta gizarteratzea bakarrik falta da. Bi elkarrizketa grabatu eta ondoren itzulpenen fasean hasiko gara, beraz, lan honetarako zeuon burua eskaini duzuenokin harremanetan jartzen hasiko gara laster. Oraindik ere norbaitek lan honetan lagundu nahi balu, beso-zabalik hartuko dugula jakin dezala.\nDokumentalaren muntaketa-lana amaitzear daukagu, eta Donostian jai herrikoien alde 80ko hamarkadatik hona egindako bidea ulertzen lagunduko duela uste dugu, baita egun mugimendua indartzen ere. Kanpoan ere laguntzen badu gure baloreak zabaltzen, asko poztuko gara.\nEa zer diozuen zuek… inongo harrokeriarik gabe, uste dugu emaitza gustatuko zaizuela.\nBesterik gabe, besarkada bana eta eskerrik asko berriz ere!\nShare → Tweet\tOne Response to ‘Izan Pirata’ dokumentalak aurrera jarraituko du zuei esker\nDonostiako Piratak mugimenduaren dokumentala, amaitzear says:\t2013(e)ko Marchk 1 at 13:28\t[...] esker kurduera, galiziera eta bretoiera hizkuntzetara itzul dezaten ere haien lana. Ekimenaren webgunearen bitartez ere luzatu dute deia, laguntzarako prest dagoena haiekin harremanetan jartzeko eskatuz. [...]


Masterreko ikasleek Etorki zerrategia bisitatu dute - Master de la Madera\nJoan den ostiralean, irailak 29, Zurezko Egiturak, Eraikuntza eta Diseinua masterreko ikasleek Murgako Etorki zerrategia bisitatu zuten. Han, Euskadiko zerrategi nagusietako baten instalazioak ikusi ahal izan zituzten.\nEnpresako gerenteak egindako aurkezpen baten ondoren, bertatik bertara ikusi ahal izan zuten zerrategiko prozesu guztia. Basotik iristen diren enborretatik hasita, haiek zerratu eta ohol bihurtzea; gero, babesteko, substantzia fungizidetan sartzea; arrasteletan pilatzea, airean lehortzen has daitezen; lehortegitik pasatzea; eta azkenik, guztia trinkotzea, garraiatu ahal izateko.\nEtorki paketatzearen sektorean espezializatu da; hala, sekzio txikiko oholak ekoizten ditu, baina mozketa eta lehorketa zehaztasun handikoak. Intsinis pinuaren enborrak, oholak atertzeko erabiltzen direnak, ziurtagiri jasangarria duten bertako basoetatik eskuratzen dira.


Gutxienekoa zen, baina hor gelditzen da. Bere azken lasterketa, Ultra Pirineuko maratoia, orain 10 hilabete ospatu eta gero, eta lesio baten ondorioz, munduko lasterketa onenean parte hartzerik izan ez eta gero, Ternuako lagun den Jokin Lizeagak, berriro ere, mendi lasterketa batean podiuma zapaltzeko aukera izan du.\nHechoko Bailarak (Aragoi), hamargarren urtez, bere lasterketa famatua ospatu zuen, Boca del Infierno deritzana. Urteroko legez, korrikalari andana gerturatzen da Ozako Basoan ospatzen den lasterketara. Azken urteetan bezala, urnietarra bertan genuen, herriko lagunez inguratuta, hain oroitzapen onak ekartzen dizkion lasterketan parte hartzeko asmoz. Lasterketaren palmaresari begira jartzen bagara, bere hiru garaipen eta bigarren postu bat aurkituko ditugu, mendi lasterketetan ospatu zuen bere lehen lasterketan.\nOraingoan, ordea, irabaztea ez zen helburua. Oraingoan, berriro ere gozatzeko moduan izatea eta udazkenerako sentsazio onak aurkitzea zen bilatzen zuena. Bere sasoi onenetik oso hurrun izan arren, urnietarra irteera puntuan zen, lasterketak zituen 25 kilometro eta 1500 metroko desnibel positiboari aurre egiteko. Lasterketaren erdialdean, Gabarditoko babeslekua igaro beharko zuten, lasterketako altuerarik garaiena izango zena. Lekuz kanpoko zegoen hezetasunak, ez zuen Jokin kokildu eta beste urte betez, podiuma zapaltzeko aukera ez zuen alferrik galdu. Irabazteko aukerik izan ez zuen arren, sentsazioak, onak izan ziren.\nLasterketaren irabazlea, Beñat Marmisolle iparraldeko lasterkaria izan zen, 2 ordu, 13 minutu eta 50 segunduko denborarekin. Honen atzetik, Endika Gartzia sartu zen minutu batera eta hirugarren izan zen Jokin Lizeaga, 2:19,15ko denboraz. Pozik ageri zen urnietarra, helmuga igaro eta gero. “Urte gogor baten ondoren, mendi lasterketen munduan murgildu ninduen lasterketan berragertzeak ilusi berezia egiten zidan. Visaurineko istripuko kalteak ahaztuta, minik gabe korrika egiteko aukera eduki dut. 25 kilometrotako saio polita osatu dut paraje ederretan eta urnietako lagunen artean. Helburua lasterketa bukatuz, gozatu eta udazkenalderako sasoiko jartzea zen, eta lortu dudala uste dut”.\nLizeagaren hurrengo hitzordua, Poloniako Tatra mendietan izango da. Klodzko bailaran jokatuko den maratoi erdian parte hartuko du, uztailaren 16tik 19ra ospatuko den mendi jaialdian. Bertara, Alex Txikon mendizalearekin eta beste bi lagunekin joango da.